Hûmara înanê ke Serayê Wanî de rîyê vewrêsî ra weşîya xo vînî kerde zêdîyena. Goreyê zanayîşanê peyênan ê ke AFAD dayî hûmare resaye 38 û 53 kesî birîndarê.
Hetê bînî ra hemserekanê HDPyî Pervîn Buldan û Sezai Temellî  yê ke derheqê babete de eşekrayîyêke daye vat: ''Vewrês zerrîya ma de ame war, dejê ma gird o. Qesewetê ma oyo ke hûmara merdeyan hema bizêdîyo. Êyê ke dinyaya xo bedilnaye ma înan rê hûmayî ra rehmet û birîndaran rê şîfa wazenê. Wa serê şarê ma weş bo, hûma sabir bido.''
